
Narvas Kreenholmi tänav 32 hoones asuvate ruumide

Tasuta kasutusse andmine

(MTÜ  Narkomaanide ja Alkohoolikute Rehabilitatsiooni keskus 
SIND EI JÄETA ÜKSI)

1. Asjaolud ja menetluse käik

Linnavara- ja majanduseametile laekus taotlus SA-lt Narva Linnaelamu, registrikood 90003404, milles palutakse anda MTÜ  Narkomaanide ja Alkohoolikute Rehabilitatsiooni keskus SIND EI JÄETA ÜKSI kaheksateistkümneks kuuks tasuta kasutusse järgmised ruumid:

· Kreenholmi 32, Narva, ruum nr 26 sotsiaalteenuste organiseerimiseks vastavalt projektile "Postrehabilitatsioon ja adaptsioon"
Ruumi üldpind

34,4 m2
· Kreenholmi 32, Narva, ruum nr 58 sotsiaalteenuste organiseerimiseks vastavalt projektile "Postrehabilitatsioon ja adaptsioon"
Ruumi üldpind

34,1 m2
Projekt «POSTREHABILITATSIOONI TEENUS ENDISTE NARKOSÕLTLASTELE IDA – VIRUMAAL VANUSES 18 – 27 AASTAT» on suunatud abi osutamisele ravi ja rehabilitatsiooni programmi läbinud endiste narkotarbijate resotsialiseerimisele. 
Projekti programm sisaldab:

1)      Psühhosotsiaalset toetust (adaptiivse sotsiaalse käitumise arendamist, kommunikatiivsete oskuste arendamine) 

2)      Sotsiaalvõrgustiku organiseerimist (tööhõivet, tööoskuste arendamist, õpet) 

3)      Teraapiat programmi „12 sammu“ raames (isiklikku teraapiat ja toetusvõrgustiku arendamist Narvas tervenevatele narkotarbijatele).

Antud projekti vajadus seisneb selles, et nii Narvas kui ka Ida-Virumaal tervikuna selline teenus puudub, kuigi riiklik narkosõltuvuse ravi ja rehabilitatsiooni strateegia näeb ette sellist liiki teenust.  Vajadusele osutab samuti ka see fakt, et peale suletud rehabilitatsioonikeskustest linna naasmist ligikaudu 35-40% endiseid narkotarbijaid „ei pea pingele vastu“ ja naasevad narkootikumide tarvitamise juurde.  Põhjus - ebaõnnestunud adaptsioon ühiskonda, kus tervenev narkomaan on puudunud kuuest kuust kuni pooleteise aastani.  Praegune majanduslik olukord on eriti keeruline ja pingele mitte vastupidamise riskifaktorite arv on kasvanud mitmekordselt, kuna pole tööd, kasvavad hinnad ning adaptsiooniprotsess toimub keerulisemalt.  

Selliste Euroopa post-rehabilitatsiooni ehk „poolel teel koju“ keskuste kogemuse kasutamine lubab vähendada pingele mitte vastupidamise protsenti kuni 5% - 10%.  Programm lubab perioodil kolmest kuni kuue kuuni anda võimalus viibida post-rehabilitatsiooni keskuses ja saada toetust.  Selle aja jooksul suudab narkomaan iseseisvalt oma elu korraldada. Projekt näeb samuti ette ise post-rehabilitatsioonikeskuses käinute aktiivse osaluse toetusprotsessis järgnevatel etappidel.  

On teada, et Narvas on noorte seas narkootikumide tarvitamisega seotud keerulised probleemid (80% kõikidest kuritegudest on nii või teisiti seotud narkootiliste ainetega). Need probleemid on otseselt seotud kuritegude toimepanemise ja HIV-viiruse levikuga.  Praegu annab see keskus nii tõsise panuse narkosõltuvuse ravi ja rehabilitatsiooni strateegia arengusse, kui ka olulise panuse noorte seas narkootikumide tarvitamisega seotud linna probleemide lahendusse.

Antud küsimus oli arutusel Narva Linnavalitsuse eluasemekomisjoni 18.08.2009. a istungil. Kõik аsjaolud arvesse võttes otsustati rahuldada MTÜ  Narkomaanide ja Alkohoolikute Rehabilitatsiooni keskus SIND EI JÄETA ÜKSI, reg nr 80015913 Tatjana Magerova isikus avaldus ja teha Narva Linnavalitsusele ettepanek anda temale kaheksateistkümneks kuuks tasuta kasutusse asustamata kahetoalised munitsipaaleluruumid aadressil Kreenholmi tänav 32-26, 58, Narva.

MTÜ  Narkomaanide ja Alkohoolikute Rehabilitatsiooni keskus SIND EI JÄETA ÜKSI, reg nr 80015913 Tatjana Magerova isikus munitsipaaleluruumi kasutusse andmise tingimustega tutvustatud ja on nendega nõus. 

Vastavalt “Linnavara kasutusse andmise korra” punktidele 5.1, 5.1.2, 7.2, 7.2.3, 7.2.6, 46, 46.4, Linnavalitsuse otsuse alusel võib linnavara avaliku enampakkumiseta või eelläbirääkimisteta pakkumiseta anda kasutusse tähtajatult või tähtajaga kuni 5 aastat, lähtudes linna huvidest.

Avaldaja arvates seisneb linna huvi täiendava tulu saamises ja ühiselamute ülalpidamiskulude hüvitamises, mida praegu teeb SA Narva Linnaelamu.

2. Õiguslikud alused

Kohaliku omavalitsuse korralduse seaduse § 6 lõike 1 kohaselt omavalitsusüksuse ülesandeks on korraldada antud vallas või linnas sotsiaalabi ja -teenuseid, vanurite hoolekannet, noorsootööd, elamu- ja kommunaalmajandust, veevarustust ja kanalisatsiooni, heakorda, jäätmehooldust, territoriaalplaneerimist, valla- või linnasisest ühistransporti ning valla teede ja linnatänavate korrashoidu, juhul kui need ülesanded ei ole seadusega antud kellegi teise täita.

Vastavalt Narva Linnavolikogu 17.03.2005.a määrusega nr 14/52 kinnitatud “Linnavara kasutusse andmise korra” punktidele 5.1, 5.1.2, 7.2, 7.2.3, 7.2.6, 46, 46.4, 52 Linnavalitsuse korralduse alusel võib linnavara enampakkumist või eelläbirääkimisi korraldamata anda tähtajatult või tähtajaga kuni 5 aastat kasutusse, lähtudes linna huvidest. Tasuta kasutuse all mõistetakse kasutaja vabastamist üüritasu maksmise kohustusest. Muud linnavara kasutamise tingimustega ettenähtud maksed tasub kasutaja lepingus sätestatud korras.

Vastavalt Narva Linnavolikogu 04.09.2003.a. määrusele nr 39/20 on SA-l Narva Linnaelamu lubatud Narva Linnavolikogu poolt määrustega kinnitatud „Linnavara eeskirja“ ja „Linnavara kasutusse andmise kord“ alusel üürile anda ühiselamu-tüüpi majades asuvaid vabu elu- ja abiruume, kui mitteeluruumidena, sõlmides üürilepingute alusel.

3. Otsus

3.1. Anda MTÜ  Narkomaanide ja Alkohoolikute Rehabilitatsiooni keskus SIND EI JÄETA ÜKSI, reg nr 80015913 Tatjana Magerova isikus tasuta kasutusse avalikku enampakkumist korraldamata kaheksateistkümneks kuuks kahetoalised munitsipaaleluruumid aadressidel Kreenholmi tänav 32-26 (üldpinnaga 34,4 m²) ja Kreenholmi tänav 32-58 (üldpinnaga 34,1 m²) Narvas sotsiaalteenuste organiseerimiseks vastavalt projektile 
"Postrehabilitatsioon ja adaptsioon". 
3.2. SA Narva Linnaelamu sõlmida MTÜ  Narkomaanide ja Alkohoolikute Rehabilitatsiooni keskus SIND EI JÄETA ÜKSI, reg nr 80015913 Tatjana Magerova isikus munitsipaaleluruumide tasuta kasutuslepingud punktis 3.1. nimetatud tähtajaks.

3.3. MTÜ  Narkomaanide ja Alkohoolikute Rehabilitatsiooni keskus SIND EI JÄETA ÜKSI, reg nr 80015913 Tatjana Magerova isikus peab sõlmima munitsipaaleluruumid aadressidel Kreenholmi tänav 32-26 ja Kreenholmi tänav 32-58 Narvas tasuta kasutuslepingud 15 kalendripäeva jooksul arvates tema teavitamisest otsuse vastuvõtmisest. Juhul, kui tema ei kasuta määratud tähtaja jooksul oma üürilepingu sõlmimise õigust, kaotab ta lepingu sõlmimise ja eluruumi üürimise õiguse. 
4. Rakendussätted 

4.1. SA Narva Linnaelamu teha korraldus teatavaks punktis 3.1 nimetatud isikule.

4.2. Korraldus jõustub seadusega satestatud korras. 
4.3. Kaesolev korraldust võib vaidlustada Tartu Halduskohtu Jõhvi kohtumajas 30 paeva jooksul arvates Narva Linnavalitsuse poolt korralduse teatavakstegemise päevast.

